Publication: Magyar Közlöny
Issue: MK-2010-74 (Year: 2010, Number: 74)
Era: contemporary
Section: „6. számú melléklet a 140/2001. (VIII. 8.) Korm. rendelethez
Paragraph Index: 129

„6. számú melléklet a 140/2001. (VIII. 8.) Korm. rendelethez Egyedi termék vizsgálata 1. A gyártó vagy az Európai Gazdasági Térségben letelepedett meghatalmazott képviselõje biztosítja és igazolja, hogy a berendezés, amelyet a 4. pont szerinti igazolással hoztak forgalomba, megfelel e rendelet követelményeinek. A berendezésre a gyártónak vagy az Európai Gazdasági Térségben letelepedett meghatalmazott képviselõjének a 2. § követelményei szerint rögzítenie kell az információkkal kiegészített CE-jelölést, a zajcímkét, és ki kell állítania az 5. § szerinti EK megfelelõségi nyilatkozatot. 2. A gyártó vagy az Európai Gazdasági Térségben letelepedett meghatalmazott képviselõje egyedi felülvizsgálatot végeztet az általa választott bejelentett szervezettel. Az egyedi felülvizsgálathoz a gyártó vagy a meghatalmazott képviselõ köteles a bejelentett szervezet rendelkezésére bocsátani a mûszaki dokumentációt a következõ tartalommal: 2.1. a berendezés leírása, 2.2. a berendezés kereskedelmi elnevezése, 2.3. a berendezés típusa, sorozatszáma, 2.4. a berendezés azonosítására alkalmas mûszaki adatok és a zajkibocsátásának értékelése, szükség esetén vázlatrajzok, valamint minden leírás és magyarázat, amely ezek megértéséhez szükséges. 3. A mûszaki dokumentációhoz csatolni kell a gyártó vagy meghatalmazott képviselõje nyilatkozatát arról, hogy a felülvizsgálattal más bejelentett szervezetet nem bízott meg. 4. A bejelentett szervezetnek: 4.1. meg kell vizsgálnia, hogy a berendezést a mûszaki dokumentációnak meg fele lõen gyártották-e, 4.2. meg kell állapodnia a gyártóval vagy meghatalmazott képviselõjével, hogy hol végzik el az e rendelet szerinti zajvizsgálatot, és 4.3. el kell végeznie vagy el kell végeztetnie az e rendelet szerint szükséges zajvizsgálatokat. 5. Ha a berendezés megfelel e rendelet elõ írásainak, akkor a bejelentett szervezet kiadja a kérvényezõ részére a 7. pont szerinti megfelelõségi tanúsítványt. Ha a bejelentett szervezet megtagadja a megfelelõségi tanúsítvány kiadását, akkor ezt részletesen meg kell indokolnia. 6. A gyártónak vagy az Európai Gazdasági Térségben letelepedett meghatalmazott képviselõjének a termék forgalomba hozatala után 10 évig meg kell õriznie a mûszaki dokumentációt és a megfelelõségi tanúsítvány másolatát. 7. Minta a megfelelõségi tanúsítványra: MEGFELELÕSÉGI TANÚSÍTVÁNY

Source: https://magyarkozlony.hu/hivatalos-lapok/02f69c94ebdf518b76c08754e59ab0c209b837e4/dokumentumok/834730357cbea0c5a8d9a0c806e65c813dfef740/letoltes